לצפיה בוידאו בפייסבוק של אשדוד נט כנסו כאן!

חגורת בטיחות מצילה חיים והסרטון הבא ממחיש זאת היטב - בצומת הרחובות הסואן מנחם בגין אלטלנה, שעות אחר הצהריים העמוסות, דלת של רכב שפונה נפתחת לפתע וילד נופל באמצע הצומת. הרכב ממשיך בנסיעה ובינתיים הרמזורים מתחלפים ורכבים מתחילים לחצות את הצומת.

הילד נעמד ושני אזרחים שקולטים את הסיטואציה (אחד מהם הוא כנראה זה שתיעד הכל במצלמת הרכב), מזנקים לצומת ותוך סיכון עצמי רצים להציל את הילד. אחד המצילים נופל לפני רכב נוסע רגע לפני שזה עלול היה לפגוע בילד, ולמעשה ייתכן ובכך מנע תאונה.

פרטים על המצילים הגיבורים ועל מסריט הוידאו (הסרטון רץ בוואטסאפ) אין לנו, ונשמח לתת להם את הכבוד באשדוד נט. בינתיים תדאגו שהילדים חגורים מאחור ואם צריך, לדאוג לנעילת ילדים.